Over hundre asylbarn ikke sendt ut - til tross for returavtaler
I debatten som har rast om de 459 asylbarna som nå skal sendes ut av regjeringen, har motstanderne av returpolitikken gjort et poeng ut av at barna ikke kan lastes for at myndighetene har brukt lang tid på å behandle sakene deres. Regjeringen har på sin side hevdet at det er barnas foreldre som har skyld i at de blir lenge, fordi de bevisst har løyet om sin egen identitet og ikke lagt frem dokumentasjon som viser hvem de er. Nå viser nye tall fra Utlendingsdirektoratet (UDI) at mange av barna kunne ha vært sendt ut for lenge siden, før det returmotstanderne mener bør være grensen for hvor lenge barn kan bo i Norge uten å kastes ut. 204 av barna som har vært her i tre år, kommer fra land der Norge har returavtaler.Rådgiver Jon Ole Martinsen i Norsk Organisasjon for Asylsøkere (NOAS) mener det er uholdbart at asylbarn politiet har brukt over tre år på å returnere, ikke får bli. - Hadde det vært mulig å tvangsreturnere dem, burde det ha vært gjort for lenge siden, da de fikk sitt endelige avslag, sier martinsen.Øverst på listen er vår nabo i øst, Russland. Der inngikk man returavtale i 2007 - altså lenge før mange av barna ble utvist. - Vi må ofte jobbe mye med avklaring av identitet. I tillegg når det gjelder Russland er mange av disse til behandling til domstolene, det stopper ikke alle sakene, men det stopper noen, sier kommunikasjonssjef Cecilie Johansen i Politiets Utlendingsenhet (PU). - Så er det flere av sakene der det blir sendt inn omgjøringsbegjæringer, noe som også forsinker saksbehandlingen.I tillegg er det slik at det er vanskelig å finne noen asylsøkere som vi ikke alltid befinner på den adressen der vi antar at de oppholder seg. Johansen viser også til at det er mange saker med asylsøkere fra Russland og at dette er et av landene der man uttransporterer flest.Fremskrittspartiet mener tallene viser at myndighetene ikke har gjort jobben sin. - Det er under enhver kritikk, dette er en forsømmelse, sier Fremskrittspartiets innvandringspolitiske talsmann, Morten Ørsal Johansen. - For noen av disse sakene kan det være spesielle forhold som gjør at de bør vurderes. Dette er da tydeligvis ikke noen spesielle forhold, det er forhold som tilsier at de kunne vært sendt ut mye tidligere. Da er det norske myndigheter som har skylden for at de har vært her så lenge.
Barn har bodd i årevis i Norge til tross for at det eksisterer returavtaler til landene der de kommer fra.